Bürgermeister - Alemannische Wikipedia

# Bürgermeister

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Bürgermeischter«

| Dialäkt: Züritüütsch

En Bürgermeischter isch s'Oberhaupt vonere Stadt oder Gmeind. Er wird je nach Land diräkt vo de Bürger oder vom Stadt-/Gmeindrat gwählt.

I vilne Regione und Gmeinde isch in früherer Zyt für d'Funktion vom Bürgermeischter der Begriff Schultes, oder Schultheiss verwendet worde. In menke Gegende vum Alemannische sait mer zum Burgemeischter au Vogt.

Under anderem händ d'Städt in frühere Jahrhunderte zytgliich mehreri Bürgermeischter gha, wobii sie denn ein Sprecher als wortfüehrende Bürgermeischter bestimmt händ. Als Bürgermeischter, wo viilfach au grad s'Richteramt bechleidet händ, sind jahrhundertelang uusschliesslich Volljurischte gewählt worde.

## [ändere] Schwiiz

I der Schwiiz gits die Bezeichnig Bürgermeischter eso nöd. Die analogi Bezeichnig isch je nach Ort Stadtpräsident, Stadtammä, Gmeindspräsidänt, Syndic, Ammä oder Gemeindammä.

## [ändere] Düütschland

I de meischte grössere, vor allem i chreisfreye Städt gits in Düütschland en Oberbürgermeischter oder e Oberbürgermeischterin und eine oder mehreri Biig'ordneti, wo dänn au emal d'Amtsbezeichnig Bürgermeischter träged.

Öfters isch "Der Bürgermeischter" au d'Bezeichnig für d'Bhörde (Gemeindsverwaltig), wo am Bürgermeischter understaaht.

## [ändere] Öschterriich

Der Bürgermeischter wird je nach Bundesland gröschteteils diräkt gwählt, i einige Bundesländer (Niederösterreich, Steiermark und Wien) vo de Mitglieder vom Gmeindrat. In Wien wird der Bürgermeischter, wo zugliich au Landeshauptmann vom Bundeslandes Wien isch, nöd diräkt, sondern vom Gmeindrat (wo gliichzytig au Landtag isch) gwählt.

Wenn der Bürgermeischter nöd diräkt gwählt wird, dänn schtellt meischtens d'Mehrheitspartei (nöd verpflichtend) de Bürgermeischter. Das isch aber vo de jewiilige Mehrheitsverhältnis abhängig.

Der Bürgermeischter isch s'uusfüehrendi Organ vo de Gmeindratsbeschlüss. Usserdem füehrt er Bundes- und Landeswiisige uus. Die Gmeindsbedienschtete sind ihm underschtellt. Er vertritt e Gmeind au nach usse. In Bauaaglegeheite isch er die ersti Inschtanz. In Statutarstädt füehrt er ebeso d'Agende vom Bezirkshauptmaa uus.

I jedere Gmeind gits als Vertretig eine, zwei oder drüü Vizebürgermeischter, je nach Wahlergebnis und der Gmeindgrössi.

| Wiktionary: Bürgermeister – Wortherkunft, Synonym und Übersetzige

Der Artikel basiert uf ´ra freie Ibersetzung vum Artikel „Bürgermeister“ us dr dytsche Wikipedia.

Vun "http://als.wikipedia.org../../../b/%C3%BC/r/B%C3%BCrgermeister.html"

Kategorie: Artikel auf Zürichdeutsch | Politik

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Български
- Česky
- Dansk
- Deutsch
- English
- Esperanto
- Español
- Français
- Français
- Frysk
- עברית
- Magyar
- Bahasa Indonesia
- Italiano
- 日本語
- Lëtzebuergesch
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Русский
- Slovenčina
- Slovenščina
- Svenska
- 中文